המעצב האמריקאי ג'רמי סקוט, שאחרי לכמה מתופעות האופנה המופרעות ועתירות ההומור בשנים האחרונות, משחרר בימים אלה קולקציית קפסולה חדשה יחד עם מותג השעונים סווטש. בקולקציה שלושה דגמים והיא מאופיינת במוטיבים האקסצנטריים של סקוט, כמו למשל גוון ספציפי של צהוב בוטה, וסמל הברק וכנפיים.
סקוט הפך לחביבם של סלבריטאים רבים, ופריטים בעיצובו נצפו בין היתר על ליידי גאגא (גם בקליפים, כמו פאפרצי), אגנס דיין, ריהאנה ומדונה. הוא מציג דרך קבע בשבועות האופנה הגדולים (פריז או ניו יורק), ויש שרואים בו אחד מהיוצרים הקונספטואלים והשנויים במחלוקת של הדור, בזכות שימוש בלתי פוסק מאפייני תרבות פופולרית ועודף של קיטש מודע לעצמו, כמו שימוש בדמותו של מיקי מאוס. ניתן בקלות להחשיב אותו כנצר ישיר לזרם הפופ-ארט, ולרוב הבגדים בעיצובו ניחנים בצבעים נועזים וגזרות משונות.
זוהי אינה קולקציית הקפסולה הראשונה שסקוט מעצב עבור מותג כלשהו. בשנתיים האחרונות הוא משתף פעולה באופן קבוע עם קו האוריג'נלס של אדידס, ובעבר הוא גם נתן את גרסתו לתיק הניילון האייקוני של LongChamp, כשעיצב אותו ככרטיס אשראי ענק.
ניתן לרכוש את שלושת השעונים במארז מיוחד או ביחידות בודדות. בישראל ימכרו חמישה מארזים בלבד.
מחיר: מארז: 1490 שקלים; שעון בודד: 305 שקלים. ברשת סווטש בלבד.